5 साल में टोल कलेक्शन 22,820 करोड़ रुपए से बढ़कर 50,855 करोड़ पहुंचा
नेशनल हाईवे पर टोल कलेक्शन के लिए फास्टैग सिस्टम लागू होने के बाद जहां लोगों के लिए टोल क्रॉस करना आसान हुआ है तो वहीं सरकार की टोल बूथ से कमाई भी बढ़ी है। इस महीने 19 जून तक सरकार को फास्टैग से 3036.37 करोड़, Fastag Government Revenue (Toll Booth Earnings Report)
इस साल यानी पहले 6 महीनों में 19 जून तक सरकार को फास्टैग से 28,180 करोड़ रुपए की कमाई हुई। 2021 से 2022 के बीच फास्टैग से हुई कमाई में 46% का इजाफा हुआ है। ये 34,778 करोड़ रुपए से बढ़कर 50,855 करोड़ रुपए पर पहुंच गई।
वहीं बीते 5 साल यानी 2017 से 2022 के बीच फास्टैग कलेक्शन दोगुने से ज्यादा बढ़ा है। ये 22,820 करोड़ रुपए से बढ़कर 50,855 करोड़ पर पहुंच गया। 2021 में फास्टैग कंपलसरी हो गया था, इसलिए कलेक्शन में ये ग्रोथ आई है।
देश में 7.06 करोड़ व्हीकल्स पर फास्टैग, 2019 के मुकाबले 300% ग्रोथ
भारतीय राष्ट्रीय भुगतान निगम (NPCI) के अनुसार मई 2023 तक देश में कुल 7.06 करोड़ व्हीकल्स पर फास्टैग थे। 2019 के बाद से फास्टैग में तेजी देखने को मिली। 2019 में देश में सिर्फ 1.70 करोड़ गाड़ियों पर ही फास्टैग था। यानी इसमें 300% की ज्यादा ग्रोथ हुई है।
सबसे ज्यादा 143 फास्टैग टोल प्लाजा MP में, 114 टोल प्लाजा के साथ UP दूसरे नंबर पर
देश में 964 से ज्यादा टोल प्लाजा पर फास्टैग सिस्टम है। इसमें से सबसे ज्यादा टोल प्लाजा मध्य प्रदेश में हैं। यहां कुल 143 टोल प्लाजा पर फास्टैग के जरिए टोल वसूला जा रहा है। वहीं इस मामले में दूसरे नंबर पर उत्तर प्रदेश है जहां 114 टोल प्लाजा पर ये सिस्टम लागू है।
इलेक्ट्रॉनिक टोल कलेक्शन सिस्टम है फास्टैग, ये RFID टेक्नोलॉजी पर काम करता है 
फास्टैग एक इलेक्ट्रॉनिक टोल कलेक्शन सिस्टम है। रेडियो-फ्रीक्वेंसी आइडेंटिफिकेशन (RFID) टेक्नोलॉजी पर फास्टैग काम करता है। हर फास्टैग गाड़ी की रजिस्ट्रेशन डिटेल के साथ जुड़ा होता है। फास्टैग के आने से पहले टोल प्लाजा पर रुककर टोल फीस कैश में देनी पड़ती थी। फास्टैग के आने के बाद से टोल प्लाजा पर लाइनों में भारी कमी आई है।
टोल प्लाजा के अलावा कई बैंक और ऑनलाइन प्लेटफॉर्म से खरीद सकते हैं फास्टैग
देश के किसी भी टोल प्लाजा से आप फास्टैग खरीद सकते हैं। इसके अलावा एक्सिस बैंक, ICICI बैंक, HDFC बैंक, SBI, कोटक बैंक की ब्रांच से भी आप इसे खरीद सकते हैं। पेटीएम, अमेजन, गूगल पे जैसे ऑनलाइन प्लेटफॉर्म से भी आप इसे खरीद सकते हैं। फास्टैग अकाउंट को इस ऐप से लिंक करके पेमेंट भी कर सकते हैं।
आप चाहें तो अपने बैंक अकाउंट को इस ऐप से लिंक कर सकते हैं। इससे जब भी आप किसी टोल प्लाजा से गुजरेंगे तो टोल टैक्स आपके अकाउंट से कट जाएगा। फास्टैग खरीदते समय आपके पास ID प्रूफ और गाड़ी का रजिस्ट्रेशन डॉक्यूमेंट होना जरूरी है।
फास्टैग स्टिकर 5 साल के लिए वैलिड होता है, इसके बाद वैलिडिटी बढ़वानी होगी 
एक बार खरीदा गया फास्टैग स्टिकर 5 साल के लिए वैलिड होता है। यानी 5 साल बाद आपको स्टीकर बदलवाना या इसकी वैलिडिटी बढ़वानी होगी।
ग्राफिक्स: अंकित पाठक